Želim stablo

OŠ „Petar Zrinski“ Šenkovec uključuje se u projekt „Želim stablo“ s učenicima prvog, četvrtog i šestog razreda u sklopu razredne nastave, informatike i geografije.

Za potrebe projekta promatrat ćemo dvije zasebne biljke. Jednu biljku zalijevat ćemo klasičnim načinom, jednom tjedno, dok će drugu biljku zalijevati microbit na temelju opreme za navodnjavanje. Prije provedbe projekta, učenici šestih razreda istražit će kolika je potrebna količina vode za odabranu biljku.

Cilj projekta je ustanoviti povezanost između vegetativnog razvoja biljke te točno određene količine vlage. Sve aktivnosti realizacije projekta, njihova provedba te krajnji ishod istraživanja učenici će zabilježiti te fotografijama i video uradcima popratiti rast i razvoj biljaka, a u konačnici izraditi video materijale koji će biti prezentirani na stranici naše škole.